Ferlach

Ferlach (slovensk: Borovlje) er en by og en kommune i Kärnten i Østerrike. Det er Kärntens og Østerrikes sydligste by. Ferlach ligger omtrent en mil i luftlinje sør for Klagenfurt. Kjøreavstanden er på 17 kilometer. 

Ferlach fikk navnet sitt fra et tysk ord for furu, Föhre, og det slovenske navnet betyr «furuskog». Byen har en slovensk befolkning på 8,3 %, ifølge en undersøkelse fra 2001. Etter valget i 2009 tok Sozialdemokratische Partei Österreichs 14 av de 27 plassene, med Frihetspartiet i Kärnten som det nest største med 7 plasser, etterfulgt av Österreichische Volkspartei med 3 seter, den slovenske felleslisten med 2 og Freiheitliche Partei Österreichs med 1 sete.

Byer i Kärnten
Kommuner i Østerrike
Bosetninger første gang omtalt i 1246
Byer grunnlagt i 1930
1930 i Østerrike